CELEX: 32019R1866
Language: el
Date: 2019-07-03 00:00:00
Title: Κατ’ εξουσιοδότηση κανονισμός (ΕΕ) 2019/1866 της Επιτροπής της 3ης Ιουλίου 2019 για την τροποποίηση του κατ’ εξουσιοδότηση κανονισμού (ΕΕ) 2017/653 με σκοπό την ευθυγράμμιση της μεταβατικής ρύθμισης για τους παραγωγούς PRΙΙΡ, που προσφέρουν μερίδια των κεφαλαίων που αναφέρονται στο άρθρο 32 του κανονισμού (ΕΕ) αριθ. 1286/2014 του Ευρωπαϊκού Κοινοβουλίου και του Συμβουλίου ως υποκείμενες επενδυτικές επιλογές, με την παραταθείσα περίοδο απαλλαγής δυνάμει του εν λόγω άρθρου (Κείμενο που παρουσιάζει ενδιαφέρον για τον ΕΟΧ)

8.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 289/4
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2019/1866 ΤΗΣ ΕΠΙΤΡΟΠΗΣ
         της 3ης Ιουλίου 2019
         για την τροποποίηση του κατ’ εξουσιοδότηση κανονισμού (ΕΕ) 2017/653 με σκοπό την ευθυγράμμιση της μεταβατικής ρύθμισης για τους παραγωγούς PRΙΙΡ, που προσφέρουν μερίδια των κεφαλαίων που αναφέρονται στο άρθρο 32 του κανονισμού (ΕΕ) αριθ. 1286/2014 του Ευρωπαϊκού Κοινοβουλίου και του Συμβουλίου ως υποκείμενες επενδυτικές επιλογές, με την παραταθείσα περίοδο απαλλαγής δυνάμει του εν λόγω άρθρου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1286/2014 του Ευρωπαϊκού Κοινοβουλίου και του Συμβουλίου, της 26ης Νοεμβρίου 2014, σχετικά με τα έγγραφα βασικών πληροφοριών που αφορούν συσκευασμένα επενδυτικά προϊόντα για ιδιώτες επενδυτές και επενδυτικά προϊόντα βασιζόμενα σε ασφάλιση (PRIIP) (1), και ιδίως το άρθρο 8 παράγραφος 5,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 32 παράγραφος 1 του κανονισμού (ΕΕ) αριθ. 1286/2014, οι εταιρείες διαχείρισης όπως ορίζονται στο άρθρο 2 παράγραφος 1 στοιχείο β) της οδηγίας 2009/65/ΕΚ του Ευρωπαϊκού Κοινοβουλίου και του Συμβουλίου (2), οι εταιρείες επενδύσεων όπως αναφέρονται στο άρθρο 27 αυτής και τα πρόσωπα που παρέχουν επενδυτικές συμβουλές για μερίδια ΟΣΕΚΑ ή πωλούν μερίδια ΟΣΕΚΑ όπως αναφέρονται στο άρθρο 1 παράγραφος 2 αυτής, απαλλάσσονται από τις υποχρεώσεις που απορρέουν από τον εν λόγω κανονισμό έως τις 31 Δεκεμβρίου 2019. Όταν ένα κράτος μέλος εφαρμόζει κανόνες για τον μορφότυπο και το περιεχόμενο του εγγράφου βασικών πληροφοριών, όπως καθορίζεται στα άρθρα 78 έως 81 της οδηγίας 2009/65/ΕΚ, σε κεφάλαια μη ΟΣΕΚΑ που προσφέρονται σε ιδιώτες επενδυτές, η απαλλαγή που προβλέπεται στο άρθρο 32 παράγραφος 1 του κανονισμού (ΕΕ) αριθ. 1286/2014 ισχύει για εταιρείες διαχείρισης, επενδυτικές εταιρείες και πρόσωπα που παρέχουν επενδυτικές συμβουλές για μερίδια των εν λόγω κεφαλαίων σε ιδιώτες επενδυτές ή τα πωλούν σε αυτούς. Προκειμένου να εξασφαλιστεί συνεπές μεταβατικό νομικό καθεστώς για τα εν λόγω κεφάλαια, με το άρθρο 18 τρίτο εδάφιο του κατ’ εξουσιοδότηση κανονισμού (ΕΕ) 2017/653 της Επιτροπής (3) επιτρέπεται στους παραγωγούς συσκευασμένων επενδυτικών προϊόντων για ιδιώτες επενδυτές και επενδυτικών προϊόντων βασιζόμενων σε ασφάλιση («παραγωγοί PRIIP») να συνεχίσουν να χρησιμοποιούν έγγραφα βασικών πληροφοριών τα οποία έχουν συνταχθεί σύμφωνα με τα εν λόγω άρθρα έως τις 31 Δεκεμβρίου 2019, στην περίπτωση που τουλάχιστον μία από τις υποκείμενες επενδυτικές επιλογές είναι κεφάλαιο ΟΣΕΚΑ ή μη ΟΣΕΚΑ.
                  
               
                     (2)
                  
                  
                     Ο κανονισμός (ΕΕ) αριθ. 1286/2014 τροποποιήθηκε με σκοπό την παράταση των μεταβατικών ρυθμίσεων που αναφέρονται στο άρθρο 32 έως τις 31 Δεκεμβρίου 2021 (4). Προκειμένου να μπορούν οι παραγωγοί PRIIP να καθορίζουν τις υποχρεώσεις τους με βεβαιότητα, η ημερομηνία που ορίζεται στο άρθρο 18 τρίτο εδάφιο του κατ’ εξουσιοδότηση κανονισμού (ΕΕ) 2017/653 θα πρέπει να τροποποιηθεί αναλόγως.
                  
               
                     (3)
                  
                  
                     Συνεπώς, ο κατ’ εξουσιοδότηση κανονισμός (ΕΕ) 2017/653 θα πρέπει να τροποποιηθεί αναλόγως.
                  
               
                     (4)
                  
                  
                     Ο παρών κανονισμός βασίζεται στα σχέδια ρυθμιστικών τεχνικών προτύπων που υποβλήθηκαν στην Επιτροπή από την Ευρωπαϊκή Αρχή Τραπεζών, την Ευρωπαϊκή Αρχή Ασφαλίσεων και Επαγγελματικών Συντάξεων και την Ευρωπαϊκή Αρχή Κινητών Αξιών και Αγορών («Ευρωπαϊκές Εποπτικές Αρχές»).
                  
               
                     (5)
                  
                  
                     Οι Ευρωπαϊκές Εποπτικές Αρχές δεν διεξήγαγαν ανοικτές δημόσιες διαβουλεύσεις σχετικά με τα σχέδια ρυθμιστικών τεχνικών προτύπων στα οποία βασίζεται ο παρών κανονισμός ούτε ανέλυσαν τα ενδεχόμενα συναφή κόστη και τις ωφέλειες, δεδομένου ότι έχει ήδη εκπονηθεί εκτίμηση επιπτώσεων για τα ρυθμιστικά τεχνικά πρότυπα που καθορίζονται στον κατ’ εξουσιοδότηση κανονισμό (ΕΕ) 2017/653. Ο παρών κανονισμός δεν μεταβάλλει την ουσία του κατ’ εξουσιοδότηση κανονισμού (ΕΕ) 2017/653 ούτε δημιουργεί νέες υποχρεώσεις για τους παραγωγούς PRIIP ή για τα πρόσωπα που παρέχουν επενδυτικές συμβουλές για τα PRΙΙΡ ή που πωλούν PRΙΙΡ, συμπεριλαμβανομένων εκείνων που αναφέρονται στο άρθρο 32 του κανονισμού (ΕΕ) αριθ. 1286/2014. Οι Ευρωπαϊκές Εποπτικές Αρχές έχουν ζητήσει τη γνώμη της ομάδας τραπεζικών συμφεροντούχων, η οποία έχει συσταθεί σύμφωνα με το άρθρο 37 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου (5), της ομάδας συμφεροντούχων ασφαλίσεων και αντασφαλίσεων, η οποία έχει συσταθεί σύμφωνα με το άρθρο 37 του κανονισμού (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου (6), και της ομάδας συμφεροντούχων κινητών αξιών και αγορών, η οποία έχει συσταθεί σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (7),
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 18 του κατ’ εξουσιοδότηση κανονισμού (ΕΕ) 2017/653, το τρίτο εδάφιο αντικαθίσταται από το ακόλουθο κείμενο:
            
               «Το άρθρο 14 παράγραφος 2 εφαρμόζεται έως τις 31 Δεκεμβρίου 2021.»
            
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Ιουλίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 352 της 9.12.2014, σ. 1.
         
            (2)  Οδηγία 2009/65/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τον συντονισμό των νομοθετικών, κανονιστικών και διοικητικών διατάξεων σχετικά με ορισμένους οργανισμούς συλλογικών επενδύσεων σε κινητές αξίες (ΟΣΕΚΑ) (αναδιατύπωση) (ΕΕ L 302 της 17.11.2009, σ. 32).
         
            (3)  Κατ’ εξουσιοδότηση κανονισμός (ΕΕ) 2017/653 της Επιτροπής, της 8ης Μαρτίου 2017, για τη συμπλήρωση του κανονισμού (ΕΕ) αριθ. 1286/2014 του Ευρωπαϊκού Κοινοβουλίου και του Συμβουλίου σχετικά με τα έγγραφα βασικών πληροφοριών που αφορούν συσκευασμένα επενδυτικά προϊόντα για ιδιώτες επενδυτές και επενδυτικά προϊόντα βασιζόμενα σε ασφάλιση (PRIIP) με τη θέσπιση ρυθμιστικών τεχνικών προτύπων όσον αφορά την παρουσίαση, το περιεχόμενο, την επανεξέταση και την αναθεώρηση των εγγράφων βασικών πληροφοριών και τις προϋποθέσεις για την εκπλήρωση της απαίτησης για την παροχή των εν λόγω εγγράφων (ΕΕ L 100 της 12.4.2017, σ. 1).
         
            (4)  Κανονισμός (ΕΕ) 2019/1156 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για τη διευκόλυνση της διασυνοριακής διανομής οργανισμών συλλογικών επενδύσεων και την τροποποίηση των κανονισμών (ΕΕ) αριθ. 345/2013, (ΕΕ) αριθ. 346/2013 και (ΕΕ) αριθ. 1286/2014 (ΕΕ L 188 της 12.7.2019, σ. 55).
         
            (5)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).
         
            (6)  Κανονισμός (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής (ΕΕ L 331 της 15.12.2010, σ. 48).
         
            (7)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).